**Pünkösdi Gyermekvédelmi Szolgálat**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Fülemüle Bölcsőde**

**1 fő kisgyermeknevelő**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Veszprém megye, 8220 Balatonalmádi-Káptalanfüred, Fülemüle utca 1.

**A munkakörbe tartozó, illetve a vezetői megbízással járó lényeges feladatok:**

Újonnan induló bölcsődénkbe keresünk 1 fő kisgyermeknevelőt. Munkaköri feladat: A családban nevelkedő 3 éven aluli kisgyermekek bölcsődei napközbeni ellátása, adaptációjuk segítése, a gyermekek szakszerű nevelése-gondozása, dokumentációs feladatok elvégzése. Együttműködés a családokkal, a gyermekek igényeihez és szükségleteihez igazodó egyéni bánásmód biztosítása.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

* Emelt szintű szakképesítés, Kisgyermeknevelő végzettség, a személyes gondoskodást nyújtó gyermekjóléti, és gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 2. melléklete szerint.
* Magyar állampolgárság vagy külön jogszabály szerint a szabad mozgás és tartózkodás jogával rendelkezés, illetve bevándorolt vagy letelepedett.
* Cselekvőképesség.
* Büntetlen előélet és annak igazolása, hogy a pályázó nem áll foglalkozástól eltiltás hatálya alatt.
* A gyermekek védelméről és a gyámügyi igazgatásról szóló 1997. évi XXXI. törvény 10/A. § (1) bek. e) pontja szerinti kizáró ok nem állhat fenn a pályázóval szemben.

**Elvárt kompetenciák:**

* Kiváló szintű csapatmunkára való képesség, megbízhatóság, empátia,
* jó kommunikációs készség

**A pályázat részeként benyújtandó iratok, igazolások:**

* Fényképpel ellátott részletes szakmai önéletrajz.
* 90 napnál nem régebbi erkölcsi bizonyítvány, vagy arra vonatkozó igazolás, hogy a pályázat benyújtásáig azt kérelmezte.
* Nyilatkozat arról, hogy a gyermekek védelméről és a gyámügyi igazgatásról szóló 1997. évi XXXI. törvény 15. §-ának (8) bekezdésében meghatározott kizáró ok vele szemben nem áll fenn.
* A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul.
* Nyilatkozat arról, hogy nem áll cselekvőképességet érintő gondnokság alatt.
* A végzettséget, szakképzettséget igazoló okiratok egyszerű másolata.

**A munkakör betölthetőségének időpontja:**

A munkakör legkorábban 2022. június 01. napjától tölthető be.

**A pályázat benyújtásának határideje:**

2022. május 01.

A pályázati kiírással kapcsolatosan további információt Bereczki Beatrix

nyújt, a +36-70-770-1106 -os telefonszámon.

**A pályázatok benyújtásának módja:**

* Elektronikus úton Bereczki Beatrix részére a [bolcsodek@gyermekvedok.hu](mailto:bolcsodek@gyermekvedok.hu) e-mail címen keresztül

**A pályázat elbírálásának módja, rendje:**

A pályázatot a Fülemüle Bölcsőde fenntartójának megbízottja és intézményvezetóje bírálja el. A benyújtott pályázat alapján kiválasztott jelölteket személyes interjúra hívjuk, az interjún részt vevőknek a döntés eredményéről írásban értesítést küldünk. A kiíró a pályázat eredménytelenné nyilvánításának jogát fenntartja!

**A pályázat elbírálásának határideje:** 2022. május 15.

**A munkáltatóval kapcsolatos egyéb lényeges információ:**

A munkáltató a kinevezés első 3 hónapjára próbaidőt köt ki. A pályázó a pályázat benyújtása előtt tájékoztatást kap személyes adatai kezeléséről. A személyes adatok kezelője: Pünkösdi

Gyermekvédelmi Szolgálat. Az adatkezelés célja: a tisztségre megfelelő pályázó kiválasztása, az adatkezelés jogalapja: EU 2016/679. számú rendelet 6. cikk 1.) bekezdés a) pontja alapján az érintett magánszemély hozzájárulása. Az adatkezelés időtartama: a sikeres pályázó kiválasztását követő 8. munkanapig, ezt követően a sikertelen pályázati anyagok törlésre kerülnek. A személyes adatokat megismerő személyek köre: a pályázati kiírás technikai megvalósításában közreműködő munkavállalók, illetve a pályázatról döntő személyek.

**Egyéb tájékoztatás:**

A pályázó kifejezett nyilatkozatában visszavonhatja pályázatát, kérheti személyes adatai

törlését, illetve megtekintheti a részletes adatkezelési tájékoztatót.

**A munkáltatóval kapcsolatban további információt a** [**http://www.gyermekvedok.hu/**](http://www.gyermekvedok.hu/) **honlapon szerezhet.**